section_heading: Spomenici
paragraph_text: Na Dinari, ispod Velike Duvjakuše podno Rosića glavice nalazi se spomenik 32-ojici poginulih Puma i jednom nestalom njihovom suborcu. Spomenik je na nadmorskoj visini od 1709 metara. Spomen je na akciju koja je prethodila Oluji. Istim je povodom otvorena 27. lipnja 2015. planinarska kuća posvećena Pumama, koju su dobrovoljnim radom izgradili HGSS-ovci i planinarska udruga Dinaridi. Kuća je zidana katnica s bunarom i solarnim panelima odakle puca fantastičan pogled na Perućko jezero.